Ir-Regolament tal-Kummissjoni (KE) Nru 3223/93
tal-25 ta’ Novembru 1993
dwar l-informazzjoni ta’ l-istatistika konnessa mal-pagament ta’ rifużjoni ta’ l-esportazzjoni dwar ċerti prodotti agrikoli esportati f’għamla ta’ oġġetti koperti bir-Regolament tal-Kunsill (KEE) Nru 3035/80
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropeja,
Wara li kunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq fil-ħalib u prodotti tal-ħalib [1], kif l-aħħar emendat bir-Regolament (KEE) Nru 2071/92 [2], u partikolarment l-Artikolu 28 tiegħu, u għad-dispożizzjonijiet li jikkorrespondu mar-regolamenti l-oħra dwar l-organizzazzjoni komuni tas-swieq referuti fl-Artikolu 1 tar-Regolament tal-Kunsill (KEE) Nru 3035/80 tal-11 ta’ Novembru 1980 li tistabbilixxi regoli ġenerali għall-għoti ta’ tifużjonijiet ta’ l-esportazzjoni dwar ċerti prodotti agrikoli esportati fl-għamla ta’ oġġetti li m ħumiex koperti bl-Anness II għat-Trattat u l-kriterja biex tiffissa l-ammonti ta’ rifużjonijiet bħal dawn [3], kif l-aħħar emendat bir-Regolament (KEE) Nru 3381/90 [4],
Billi l-Artikolu 17(1) tar-Regolamnet (KEE) Nru 804/68 u d-dispożizzjonijiet li jikkorrespondu mar-regolamenti l-oħrajn dwar l-organizzazzjoni komuni tas-swieq referuti fit-tieni kwotazzjoni ta’ dan ir-Regolament jipprovdi għall-għoti ta’ rifużjonijiet ta’ l-esportazzjoni dwar ċerti prodotti agrikoli esportati fil-għamla ta’ l-oġġetti mhux koperti bl-Anness II tat-Trattat;
Billi r-Regolament (KEE) Nru 3035/80, jistabbilixxi, għal ċerti prodotti agrikoli esportati fil-għamla ta’ l-oġġetti mhux koperti bl-Anness II tat-Trattat, regoli ġenerali għall-għoti tar-rifużjoni ta’ l-esportazzjoni u l-kriterja biex tiffissa l-ammonti tagħhom;
Billi hu essenzjali għall-Kummissjoni, sabiex tkun kapaċi li tosserva b’mod sodisfaċenti l-miżuri adottati li jikkonċernaw ir-rifużjonijiet ta’ l-esportazzjoni mgħotija għall-prodotti agrikoli esportati fil-għamla ta’ l-oġġetti mhux koperti bl-Anness II tat-Trattat, li jkollha għad-dispożizzjoni tagħha ċertu tagħrif statistiku; billi l-informazzjoni bħal din għandha għalhekk tkun mgħoddija lilha mill-awtoritajiet kompetenti tal-Istati Membri;
Billi, d-dosposiżżjonijiet li jikkonċernaw il-komunikazzjoni ta’ l-informazzjoni statistikali f’dan il-każ kif stabbilit bir-Regolament tal-Kummissjoni (KEE) Nru 1762/89 [5] għandhom ikunu emendati; billi għal raġunijiet ta’ ċarezza dak ir-Regolament għandu jiġi sostitwit;
Billi dan ir-Regolament għandu jkun applikat b’effett mill-ewwel jum tax-xahar li fih tibda s-sena 1993/94 tal-Garanzija tal-FAEGG;
Billi l-miżuri li hemm provvediment dwarhom f’dan ir-Regolament huma bi qbil ma’ l-opinjoni tal-Kumitati ta’ Ġestjoni relevanti,
ADOTTAT DAN IR-REGOLAMENT:
Artikolu 1
L-Istati Membri għandhom mhux aktar tard mil-aħħar tax-xahar li jiġi wara kull xahar tas-sena kalendarja, jikkomunikaw l-informazzjoni ta’ l-istatistika meħtieġa lejn il-Kummissjoni f’dan l-indirizz li ġej:
Kummissjoni tal-Komunitajiet Ewropej
Direttorat Ġenerali III
Non-Annex II Trade Regime
200 rue de la Loi,B-1049
Brussel, il-Belġju.
Artikolu 2
Għall-iskopijiet ta’ dan ir-Regolament:
- "gruppi ta’ l-oġġetti" jfisser il-gruppi elenkat fil-kolonna (1) ta’ l-Anness A,
- "prodotti agrikoli bażiċi" jfisser il-prodotti elenkati fl-Anness B,
- "rifużjonijiet mogħtija" jfisser rifużjonijiet li kienu jew mogħtija fil-mod referut fil-Kapitolu 2 u 3 tat-Titolu 2 jew fl-Artikolu 47 tar-Regolament tal-Kummissjoni (KEE) Nru 3665/87 [6].
Artikolu 3
L-informazzjoni ta’ l-istatistika meħtieġa referuta fl-Artikolu 1 għandha tinkludi:
- il-volum ta’ l-oġġetti għall-esportazzjoni koperti bir-Regolament (KEE) Nru 3035/80 li jkunu rċivew ir-rifużjoni ta’ l-esportazzjoni fix-xahar preċedenti, espressi f’tunnellati jew f’qisien ta’ unitajiet oħrajn, li jindikaw l-unità, imqassma skond il-grupp ta’ l-oġġetti,
- fi ħdan kull grupp ta’ l-oġġetti referuti fl-ewwel inċiż, l-ammont tar-rifużjonijiet mgħotija fix-xahar preċedenti tal-prodotti agrikoli bażiċi, espressi fil-munita nazzjonali,
- fi ħdan kull grupp ta’ l-oġġetti referuti fl-ewwel inċiż, il-kwantitajiet ta’ kull wieħed mill-prodotti bażiċi li għalihom jirrelataw ir-rifużjonijiet espressi f’tunnellati jew f’qisien ta’ l-unitajiet oħrajn, li jindikaw l-unità.
Artikolu 4
Referenzi għar-Regolament irrevokat għandhom ikunu meqjusa bħala referenzi għal dan ir-Regolament.
Regolament (KEE) Nru 1762/89 hu rrevokat.
Artikolu 5
Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun applika għar-rifużjonijiet mħallsa mill-1 ta’ Ottubru 1993 il-quddiem.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ Novembru 1993.